
Dywed Llywodraeth Cymru (2013) y pwysigrwydd o ansawdd yn y Blynyddoedd Cynnar er mwyn cefnogi datblygiad plant. Pwysleisia Moss (2016), Cottle a Alexander (2012) bod ‘ansawdd’ yn y Blynyddoedd Cynnar wedi bod yn destun trafod rhyngwladol dros y degawdau diwethaf. Awgryma Williams (2016) bod ansawdd yn cael eu cefnogi gan bolisïau, gweithdrefnau a systemau, er mwyn cyflawni, cynnal a gwella ansawdd. Yn ôl Bland (Dim Dyddiad) gall ansawdd cael eu rheoli wrth ystyried addysgeg, profiadau, hyfforddiant a safbwyntiau personol pob eraill. Ychwanega Early (2018) bod ansawdd yn gallu dibynnu ar ratio, main y grŵp, hyfforddiant a tal staff a'u buddion.
Mynna Sylva et, al. (2004) pwysigrwydd y project EPPE ar gyfer sicrhau ansawdd yn y Blynyddoedd Cynnar, awgryma bod lleoliadau gyda staff sydd wedi ei hyfforddi gan ystyried cymwysterau uwch yn sicrhau mwy o gynnydd a llwyddiant gan eu plant, gan hefyd ystyried perthynas ryngweithiol da gyda phlant a chefnogi meddylfryd plant wrth ystyried meddwl ar y cyd yn barhaus, er mwyn ymestyn eu gwybodaeth. Dadl Sylva et, al. (2004) yw bod ansawdd lleoliad yn cael effeithiau hir dymor ar ganlyniadau academaidd. Pwysleisiwyd bod darpariaeth ansawdd yn gallu gwella iaith, mathemateg a sgiliau darllen a llythrennedd. Cytuna Llywodraeth Cymru (2014) gyda hyn hefyd, gan ychwanegu effaith positif ar gyrhaeddiad gwybyddol, awgryma bod ansawdd yn cael dylanwad positif ar fywydau plant, gan gael effaith ar brofiadau dyfodol plant. 
Awgryma Cottle a Alexander (2012) bod ystyr ‘ansawdd’ yn gallu cael eu haddasu, yn ôl y lleoliad ac ymarferwyr. Dywed bod rhai lleoliadau yn ystyried ansawdd wrth edrych ar arolygiadau a dywediad gan y Llywodraeth, serch hynny mae lleoliadau arall yn pwysleisio ffocws ar ofal, lles a datblygiad y plant fel unigolion, gan geisio creu cydbwysedd rhwng chwarae a dysgu. Noda bod hyn yn caniatáu bod anghenion plant yn cael eu cwrdd â, a'u bod yn cyrraedd targedau a phwrpas y Cwricwlwm Newydd i Gymru (Llywodraeth Cymru, 2022). Pwysleisiwyd Cottle a Alexander (2012) y pwysigrwydd o gysylltiad rhwng cymorth gan Y Llywodraeth ac ymwybyddiaeth ymarferwyr er mwyn sicrhau gofal o ansawdd uchel. 
Ni ddylid anghofio bod ansawdd yn cael eu hasesu mewn ffyrdd gwahanol, yn ôl Hoare (Dim Dyddiad) mae ansawdd yn dibynnu ar nifer o bethau gan gynnwys; perthynas da rhwng ymarferwyr a phlant, meddwl ar y cyd yn barhaus, nodau a chynllunio addysgol glir, staff hyderus a chymwys, a chefnogaeth gan rieni, mae'r rhain wedi’u selio ar adroddiad REPEY (Siraj-Blatchfod et, al. 2002).
Serch hyn, dywed Bonetti (2018) bod ‘ansawdd’ yn y Blynyddoedd Cynnar yn galed i ddiffinio, wrth ystyried yr ymarfer. Ychwanega bod dwy ffordd o edrych ar ansawdd, sef; ansawdd strwythurol, sy’n cynnwys; maint y grŵp o blant, ratio, a hyfforddiant staff. Y ffordd arall gallant asesu yw trwy ansawdd y broses, sef; profiadau o ddydd i ddydd, a rhyngweithio rhwng plant, athrawon a rhieni. Ychwanega bod y ddwy ansawdd yma yn rhyng-gysylltiedig ac yn awgrymu hyn bydd o ffordd gorau o hybu ansawdd.
Mae nifer o fyrdd i asesu a mesur ‘ansawdd’ yn y Blynyddoedd Cynnar, gan gynnwys SSTEW, Sustained Shared Thinking and Emotional Well-being. Mae’r system SSTEW wedi cael eu hadeiladu ar y dechneg ECERS/ITERS. O ganlyniad, maent yn ffocysu ar yr addysgeg o fewn y lleoliad, gan ystyried rôl yr oedolyn yn cefnogi datblygiad a dysgu (Hoare, Dim Dyddiad). Cytuna Meluish (2015) gan ychwanegu bod SSTEW wedi cael eu cefnogi gan ymchwil REPEY, er mwyn cefnogi addysgeg o ansawdd uchel. Pwysleisiwyd Hoare (Dim Dyddiad), y pwysigrwydd o ymarferwyr ymwybyddus yn defnyddio'r raddfa yma i asesu ansawdd, gan adnabod digon am ddatblygiad plant ac arfer priodol, gan annog i blant i feddwl ymhellach a chynnwys safbwyntiau gwahanol. 
Caiff SSTEW eu hasesu gan ddefnyddio graddfa saith pwynt, sydd wedi eu gwahanu i pum gwahanol ran; ‘ymddiriedaeth, hyder ac annibyniaeth, lles cymdeithasol ac emosiynol, cefnogi iaith a chyfathrebu, dysgu a meddwl yn feirniadol ac asesu iaith a dysgu’ (Melhuish, E. Siraj, I. a Kingston, D. 2015 a Hoare, Dim Dyddiad). Yn ogystal â hyn, gall y pum gwahanol raddfa cael eu cysylltu i’r Cyfnod Sylfaen (Llywodraeth Cymru, 2015), gan ystyried; lles cymdeithasol a phersonol, datblygiad dysgu, sgiliau iaith a chyfathrebu. Mae’r system SSTEW yn ddefnyddiol wrth ystyried cyrraedd targedau wedi eu gosod gan y Llywodraeth, gan gynnwys y Cwricwlwm newydd (Llywodraeth Cymru, 2022), sicrhau darpariaeth o ansawdd, pwysleisio canlyniadau academaidd a sicrhau hawliau plant (CCUHP, Dim Dyddiad). Pwysleisia Erthygl 12 a 14 o Hawliau Plant pwysigrwydd annog plant i fod y gorau gallant fod, wrth iddynt gael mynediad i ystod eang o wasanaethau dysgu ac addysgol. 
Esbonia Siraj-Blatchford et,al. (2002) a Howard et,al. (2018) pwysigrwydd meddwl ar y cyd yn barhaus yn y Blynyddoedd Cynnar, gan annog datblygiad plant, trwy iaith, dysgu a sgiliau meddwl, annog datblygiad pellach gan ehangu eu gwybodaeth a dealltwriaeth gan annog datblygiad gwybyddol. Ychwanega Siraj-Blatchford et,al. (2002) pwysigrwydd rôl yr ymarferydd wrth ystyried eu perthnasoedd gyda phlant, gan eu hannog a bod yn ymatebol i'w anghenion unigol, awgryma bydd hyn yn cael effaith positif ar ansawdd lleoliadau. Fodd bynnag, dywed Siraj-Blatchford et,al. (2002) bod y system SSTEW yn ffocysu ar bartneriaeth ymarferwyr gyda rhieni, gan sicrhau dysgu a chefnogaeth yn y lleoliad a gartref, er mwyn annog y gorau ar gyfer datblygiad plant. Caiff ei chynllunio er mwyn sicrhau ymwybyddiaeth am ansawdd rhyngweithio gyda phlant a dealltwriaeth am feddwl ar y cyd yn barhaus, gan annog eu harfer i gael eu datblygu gan ymchwil.
Mae’r system SSTEW yn ffocysu ar les emosiynol plant, gan wella ac annog perthnasoedd positif a hefyd cefnogi sgiliau cyfathrebu gan annog meddwl ar y cyd yn barhaus.  Yn ôl Adroddiad Ansawdd Gofal, gan Arolygiaeth Gofal Cymru (2016) a The Joint Inspection Framework (Estyn, 2019) pwysleisiwyd pwysigrwydd lles meddyliol plant, sydd yn cael eu cefnogi gan les holistig sydd yn hanfodol ar gyfer datblygiad iachus a chanlyniadau academaidd llwyddiannus (Roberts, 2011). Fodd bynnag, awgryma Meluish et, al. (2015) a Siraj-Blatchford et, al. (2002) bod y system SSTEW yn cefnogi meddwl ar y cyd yn barhaus, gan sicrhau bod yr ymarferydd yn arsylwi'r plentyn, gan ystyried iaith y corff a rhyngweithiad. Pwysleisiwyd bod angen i’r ymarferydd dangos gwir ddiddordeb a rhoi sylw llawn i’r plentyn gan barchu eu penderfyniadau ac annog plentyn i ymhelaethu. 
Mae’r raddfa SSTEW wedi’u gynllunio er mwyn ystyried rhai o’r strategaethau addysged sydd â chysylltiad cryf gyda chanlyniadau plant. Mae’r system yn cefnogi ansawdd lleoliadau wrth ystyried plant 2-5 mlwydd oed. Defnyddiwyd ar gyfer ymchwil, hunanwerthuso a gwella, archwilio a rheoleiddio. Mae’r raddfa SSTEW, yn gweithio yn llwyddiannus gyda systemau eraill gan gynnwys ECRERS/ITERS, gan roi llun cyflawn o beth dylai ansawdd edrych fel o fewn gofal plant. Gall y system cael eu defnyddio gan ymchwilwyr, athrawon, ymarferwyr ac arweinwyr. Felly, mae’n bwysig defnyddio mwy na un raddfa i wella ansawdd lleoliadau (Siraj-Blatchford, Melhuish a Kingston, 2016). Yn ychwanegol, barn yw'r ateb terfynol, felly gall wahanol ymarferwyr gweld pethau yn wahanol sydd yn cael effaith ar y sgôr yn y pendraw.
Search hynny, dywed Howard et, al. (2014) bod y raddfa SSTEW yn newydd wrth ystyried mesur ansawdd, felly mae nifer o bethau yn eu heffeithio, awgryma ei fod yn gweithio gorau wrth ystyried ECERS hefyd, am fod SSTEW yn ffocysu ar les meddyliol, yn lle cwricwlwm addysgol, felly mae’r canlyniadau yn wahanol. Ychwanega bod y system SSTEW yn canolbwyntio ar agweddau proses a rôl yr ymarferwyr wrth gefnogi dysgu, cydnabod pwysigrwydd addysgeg fwriadol, y plentyn yn y bwriad canolig a datblygiad cysyniad priodol. Ychwanega bod angen mwy o ymchwil mewn i’r system SSTEW er mwyn sicrhau ei fod y addas ar gyfer y Blynyddoedd Cynnar, am nad ydynt yn edrych ar lwyddiant academaidd  (Howard et, al. 2014). Felly, mae’n bwysig bod ymarferwyr ymwybyddus a llwyddiannus yn defnyddio’r system SSTEW er mwyn annog gwella ansawdd, gan adnabod bod ymarferwyr y Blynyddoedd Cynnar yn cael effaith positif ar ddeilliannau dysgu a datblygu.
Mae’n ffaith wybyddus bod ECERS yn ddull sydd wedi eu creu er mwyn ystyried ansawdd yn y Blynyddoedd Cynnar, gan ddefnyddio graddfa, sydd yn rhoi llun o sut mae’r ddarpariaeth yn perfformio ac yn gallu cael eu defnyddio mewn ffordd ymarferol gan ymarferwyr y Blynyddoedd Cynnar ac er mwyn gweithredu newidiadau. Dull sy’n asesu darpariaeth amgylcheddol ac arweiniad athrawon, gan gynnwys datblygiad gwybyddol, cymdeithasol ac emosiynol, ac iechyd a diogelwch (Coventry City Council, 2019, early, D. et,al. 2018). Pwysleisiwyd ei fod yn ddull strwythurol er mwyn gwella ansawdd yn y Blynyddoedd Cynnar gan sicrhau dyfodol llwyddiannus i blant, gan gyd fynd ar Gwricwlwm Newydd (Llywodraeth Cymru, 2022). Mae’r raddfa yma wedi cael ei ddefnyddio yn rhyngwladol er mwyn asesu ansawdd. 
Wrth ystyried Great Start to Quality (Dim Dyddiad), mae’r asesiad ECERS wedi ei adeiladu gan raddfeydd yn seiliedig ar saith dimensiwn, sef; lle ac adnoddau, gofal personol, iaith a llythrennedd, gweithgareddau dysgu, rhyngweithiad a digwyddiadau’r dydd. Caiff eu sgorio rhwng 1-7, annigonol i ardderchog (UNC Dim Dyddiad). Pwysleisiwyd yr UNC (Dim Dyddiad) bod yr asesiad yn ffocysu ar yr adnoddau ac yr ardaloedd a sut caiff y tu fewn eu gosod. Serch hynny, mae’r raddfa heb unrhyw sôn am y tu allan a'u hamser yn yr awyr agored. Erbyn heddiw, mae’r awyr agored yn rhan hanfodol o’r Cwricwlwm Newydd (Llywodraeth Cymru, 2022), cytuna Bilton a Waters (2016) gan ychwanegu pwysigrwydd dysgu yn y tu allan. 
Fodd bynnag, nad yw’r system asesu ECERS yn ystyried datblygiad pellach plant, gan gynnwys datblygiad cymdeithasol ac emosiynol, serch hynny mae lleoliadau sydd yn cael sgôr uchel gyda ‘iaith a llythrennedd’ yn cael canlyniadau gorau wrth ystyried dysgu a datblygiad iaith (La Paro. Et, al. 2012). Ychwanega pwysigrwydd ymarferwyr yn cyfathrebu gyda’r plant, gan eu harsylwi ac ehangu pwyntiau trafod plant. Serch hynny, pwysleisiwyd Llywodraeth Cymru (2015) pwysigrwydd datblygiad cymdeithasol ac emosiynol ar draws pob ardal o ddysgu, er mwyn cyd-fynd gyda’r Cwricwlwm Newydd (Llywodraeth Cymru, 2022). 
Yn ôl ymchwil diweddar gan Melhuish a Gardiner (2021) mae ECERS yn debygol o ffocysu ar un agwedd o fewn y lleoliad, gan ystyried yn lle mae’r aseswr yn eistedd, eu ffocws bydd yr ardal maent yn gallu gweld yn unig. Felly, bydd hyn yn caniatáu asesiad cyfyngedig o ddarpariaeth ansawdd. Yn ychwanegol, nad yw’r math yma asesu yn edrych neu ystyried barn a theimladau'r plant ac y staff, wrth ystyried hyn nad yw’n cefnogi Erthygl 12 gan CCUHP (Dim Dyddiad), sef eu hawl i rywun wrando arnynt. Sydd yn wahanol iawn i’r asesiad SSTEW, lle maent yn ffocysu ar les meddyliol ac emosiynol plant yn lle canlyniadau academaidd (Llywodraeth Cymru, 2014). O’i roi yn syml, bydd asesiad ECERS a SSTEW yn gallu gweithio yn dda gyda’i gilydd, gan ystyried bod pob agwedd o’r cwricwlwm yn cael eu hasesu gan gynnwys teimladau pawb yn y lleoliad, er mwyn sicrhau ansawdd uchel o fewn y systemau asesu. Pwysleisiwyd Iles (2019) hyn hefyd, gan awgrymu bod ffocws ECERS yw'r amgylchedd ac nid barn y plant, ac felly nad ydynt yn cael effaith ar y canfyddiadau o ansawdd a darpariaeth maent yn ei dderbyn. 
Awgryma UNC (Dim Dyddiad) bod ECERS yn broses dibynadwy a dilys, sydd yn sicrhau gwelliannau gan gynnwys ffocws ar bedwar maes; rhyngweithio, yr amgylchedd, goruchwyliaeth a chwricwlwm. Fodd bynnag mae’r asesiad ond yn cymryd dwy awr, gan aseswr sydd wedi derbyn pedwar awr o hyfforddiant yn unig (ERS, Dim Dyddiad). Awgryma Melhuish (2021) nad oedd hyn yn ddigon o amser am nad ydynt yn weld holl strwythur y dydd a gwahanol sesiynau a gweithgareddau sydd yn cael eu cynnal. 
Ychwanega Melhuish (2021) bod yna sôn am well asesiadau yn y dyfodol, er mwyn asesu datblygiad plant, o ganlyniadau i’r asesiadau yma fod yn hir, a gallant gynnwys llai o eitemau i gynnwys am ansawdd i gymharu â ECERS ar y foment. Bydd y newid y raddfa yn caniatáu iddynt i gymryd llai o amser, ac achub arian. Ychwanega bydd hyn yn cael llai o straen ar blant, rhieni ac ymarferwyr, gan eu hannog i gymryd rhan mewn ymchwil pellach.
Yn ôl Stuart a Sweeny (Dim Dyddiad) er mwyn derbyn sgôr uchel, mae aseswyr yn edrych am dros 60 o ryngweithiadau, gan gynnwys; dysgu plant sut i gyfathrebu, cyfleodd i chwarae, sicrhau trefn dydd a datrys problemau. Ond, dywed Cottle a Alexander (2012) bod ystyr ‘ansawdd’ yn gallu cael eu haddasu, yn ôl y lleoliad ac ymarferwyr, felly nad yw’n bosib dweud bod graddfa asesu ECERS yn ddibynadwy am fod pob lleoliad yn wahanol, gan ffocysu ar wahanol bethau, gan gynnwys yr amgylchedd neu ddatblygiad emosiynol plant.
Y dadansoddiad terfynol yw bod angen mwy nag un math o asesiad er mwyn asesu ansawdd yn y Blynyddoedd Cynnar, gan gyfiawnhau bod systemau ECERS a SSTEW, yn wahanol i’w gilydd. Ond, maent yn amlwg bod y systemau, SSTEW a ECERS, yn gallu gweithio yn well gyda’i gilydd gan asesu ansawdd o ardal y lleoliad a'u hedrychiad ac wedyn lles a datblygiad meddyliol ac emosiynol plant. Daw’n amlwg nas oes wir ystyr i ‘ansawdd’ yn y Blynyddoedd Cynnar, gan ystyried bod pob lleoliad yn eu gweld yn wahanol, gan ddilyn gwahanol dermau, pedagogau ac asesiadau. 

